༄༅། །དཔལ་རྡོ་རྗེ་འཇིགས་བྱེད་ཀྱི་རིམ་པ་
གཉིས་པའི་ལམ་ལ་ཇི་ལྟར་བགྲོད་པའི་
ཚུལ་གྱི་ཟིན་བྲིས་གསང་ཆེན་མྱུར་
ལམ་ཞེས་བྱ་བ་བཞུགས་སོ།
༄༅། །མཁྱེན་པས་མདོ་དང་རྒྱུད་སྡེའི་དེ་ཉིད་གཟིགས། ། ཐུགས་རྫས་
རིགས་མེད་འགྲོ་ཀུན་བདེ་ལ་དགོད། །དྲེ་མེད་གསུང་གིས་ལམ་བཟང་གསལ་མཁས་
པ། །རྒྱལ་བསྟན་རྒྱས་མཛད་བླ་མའི་ཞབས་ལ་འདུད། །བླང་དང་དོར་བྱའི་རྨོངས་
མུན་ཀུན་སེལ་ཞིང་། །བློ་གྲོས་པདྨོའི་ཟེའུ་འབྲུ་ཁ་འབྱེད་ལ། །སྲིད་དང་ཞི་བའི་
དགུང་མཐའ་ཀུན་གཞལ་བའི། །འཇམ་དཔལ་ནམ་མཁའི་ནོར་བུ་ལ་ཕྱག་འཚལ། །
འཇིགས་པའི་སྦྲུལ་དང་རུས་པའི་རྒྱན་འཆང་ཞིང་། །སེར་སྐྱའི་རལ་པ་ནམ་མཁའི་
དབྱིངས་སུ་གཟིངས། ། རབ་འབཪ་སྣ་ཚོགས་མཚོན་ཆ་གདེངས་མཛད་པའི།
འཇམ་དཔལ་གཤིན་རྗེའི་གཤེད་ཀྱིས་དགེ་ལེགས་སྩོལ། །འདིར་བཅོམ་ལྡན་འདས་
དཔལ་རྡོ་རྗེ་འཇིགས་བྱེད་ཆེན་པོའི་རྫོགས་རིམ་གྱི་ཟབ་ཁྲིད་སྐབས། རྗེ་བླ་མའི་
གསུང་རྒྱུན་དྲན་ཐོར་བཀོད་པ་ནི། དེ་ཡང་འདིའི་ཉམས་དབྱངས་རང་རྩོམ་ལ་རྩ་
བར་བྱས་ཏེ་འཆད་པ་ལ་གསུམ། རྩོམ་པ་ལ་འཇུག་པའི་བྱ་བ། རྩོམ་པ་ཉིད་ཉེ་བར་
དགོད་པ། རྩོམ་པ་མཐར་ཕྱིན་པའི་བྱ་བའོ། །
དང་པོ་ལ་གཉིས། མཆོད་པར་བརྗོད་པ་དང་། བརྩམ་པར་དམ་འཆའ་
བའོ། །དང་པོ་ལ་གཉིས། རྒྱ་སྐད་ཀྱིས་མཆོད་པར་བརྗོད་པ་དང༌། བོད་སྐད་ཀྱིས་
མཆོད་པར་བརྗོད་པའོ། །དང་པོ་ནི། ན་མོ་གུ་རུ་མཉྫུ་གྷོ་ཥཱཡ། ཞེས་པ་སྟེ། ན་མོ་
ཕྱག་འཚལ་བ། གུ་རུ་བླ་མ། མཉྫུ་འཇམ། གྷོཥ་དབྱངས། དེ་ལ་རྣམ་དབྱེ་བཞི་
པའི་གཅིག་ཚིག་དེ་དང༌། ཨ་ཀ་ཨ་ག་མ་བྱིན་ནས་སྒྲུབ་པས། ཨ་ཡ་ཞེས་པར་འགྱུར་
བ་མཚམས་སྦྱར་བས། དབྱངས་ལ་ཞེས་འབྱུང་སྟེ། བླ་མ་འཇམ་དབྱངས་ལ་ཕྱག་
།
516

འཚལ་ལོ། །ཞེས་པའོ། །གཉིས་པ་བོད་སྐད་ཀྱིས་མཆོད་པར་བརྗོད་པ་ནི། རྗེ་བླམ་
ཡི་དམ་སངས་རྒྱས་ཆོས། །ཚོགས་བྱང་སེམས་ཉན་རང་དཔའ་བོ་དང་། །མ་མཁའ་
འགྲོ་ཆོས་སྲུང་རྒྱ་མཚོའི་ཚོགས། །ཡོངས་ཀུན་འདུས་ནོར་བུ་བླ་མར་འདུད། །ཅེས་
པ་སྟེ་གོ་སླའོ། །གཉིས་པ་རྩོམ་པར་དམ་འཆའ་བ་ནི་མགོན་བཀའ་དྲིན་ཅན་དེའི་
ཞལ་གདམས་ལ། །དོན་ཉམས་ལེན་སྙིང་པོར་མ་ཐུབ་ཀྱང་། །ཚིག་མ་བརྗེད་ཡིད་ཀྱི་
མེ་ལོང་ངོས། །བཀྲ་ལམ་མེ་ཤར་འདི་གླུ་རུ་ལེན། །ཞེས་པ་སྟེ། ནང་རང་སེམས་ལ་
འགྱུར་བ་བྱུང་བ་ན་དེ་ཉིད་ངག་གི་སྒོ་ནས་མཚོན་པ་ལ་གླུ་ཞེས་བྱ་ལ། ཡིད་ལ་འགྱུར་
བ་ཇི་ལྟར་བྱུང་ན། རྟེན་དལ་འབྱོར་མི་ལུས་རིན་ཆེན་ཐོབ། །དཔལ་རྒྱལ་བ་གཉིས་
པའི་བསྟན་དང་མཇལ། ། རྗེ་མཚན་ལྡན་བླ་མས་རྗེས་སུ་གཟུངས། ། ལམ་མདོ་
སྔགས་ཉམས་ལེན་ཤེས་དུས་འདིར། །ཞེས་པ་ལྟར་རོ། །
གཉིས་པ་རྩོམ་པ་ཉིད་ཉེ་བར་དགོད་པ་ལ་གཉིས། སྔོན་འགྲོ་དང་། དངོས་
གཞིའོ། །དང་པོ་ལ་གཉིས། སྤྱིའི་སྔོན་འགྲོ་དང་། ཁྱད་པར་གྱི་སྔོན་འགྲོའོ། །དང་
པོ་ནི། རང་གཅིག་པུའི་བདེ་ལ་མ་ཆགས་པར། །མ་འགྲོ་ཀུན་དོན་ཆེན་བསྒྲུབ་པའི་
ཕྱིར། །ཆོས་རྡོ་རྗེ་ཐེག་པའི་སྒོར་ཞུགས་ནས། ། རྒྱུད་སྡོམ་གསུམ་བཅས་མཚམས་
དག་བྱས་ཏེ། །ཞེས་པ་སྟེ། རང་ཉིད་ཚེ་འདིའི་བདེ་བ་ལ་མ་ཆགས་པ་སྐྱེས་བུ་ཆུང་
ངུ་དང་། འཁོར་བའི་བདེ་བ་ལ་མ་ཆགས་པ་སྐྱེས་བུ་འབྲིང་དང་། རང་ཉིད་གཅིག་
པུ་ཞི་བའི་བདེ་བ་ལ་མ་ཆགས་པར་མ་རྒན་སེམས་ཅན་ཐམས་ཅད་ཀྱི་དོན་ཆེན་པོ་
བསྒྲུབ་པར་བྱ་བའི་ཕྱིར་ཐོབ་བྱ་བླ་ན་མེད་པའི་བྱང་ཆུབ་ཐོབ་འདོད་ཤུགས་དྲག་ལ་
བརྟན་པར་བསྐྱེད་པ་ནི་སྐྱེས་བུ་ཆེན་པོ་ཡིན་པས་དེ་ནི་བླ་མེད་རྡོ་རྗེ་ཐེག་པ་ལ་འཇུག་
པའི་སྔོན་དུ་སྐྱེས་བུ་གསུམ་གྱི་ལམ་ཐུན་མོང་བར་རྒྱུད་སྦྱོང་དགོས་པར་བསྟན་ལ། དེ་
ནས་ངེས་པར་རྡོ་རྗེ་ཐེག་པ་ལ་འཇུག་དགོས་སོ། །དེ་ཡང་ཐེག་པ་ཆེན་པོ་ཐམས་ཅད་
བསྡུས་པ་ཕར་ཕྱིན་དྲུག་དང་། དེ་ཡང་བསྡུས་པ་ཐབས་ཤེས་གཉིས་དང༌། ཐབས་
ཤེས་དབྱེར་མེད་པ་ནི་རྡོ་རྗེ་སེམས་དཔའི་ཏེང་ངེ་འཛིན་ནོ། །རྡོ་རྗེ་ཡང་དེ་ཡིན་ལ་
ཐེག་པ་ཡང་དེ་ཡིན་པས་ན་རྡོ་རྗེ་ཐེག་པ་སྟེ་ཐེག་པ་ནི་བཞོན་པའོ། །དེ་ལ་འཇུག་
517

པའི་སྒོ་ནི་དབང་ཡིན་པས་རྡོ་རྗེ་སློབ་དཔོན་མཚན་ཉིད་དང་ལྡན་པ་ལས་དབང་བཞི་
རྫོགས་པར་ནོད་པ་དང༌་། དེའི་ཚེ་མཁས་བླངས་པའི་དམ་ཚིག་དང་སྡོམ་པ་ཚུལ་
བཞིན་དུ་བསྲུང་བ་ནི་མེད་མི་རུང་ཡིན་ནོ། །གཉིས་པ་ཁྱད་པར་གྱི་སྔོན་འགྲོ་ནི། ལྷ་
དཀོན་མཆོག་གསུམ་ལ་སྐྱབས་འགྲོ་དང་། །བྱམས་སྙིང་རྗེ་བྱང་ཆུབ་སེམས་མཆོག་
བསྐྱེད། །སྔོན་ཐོག་མེད་ནས་བསགས་སྡིག་ལྟུང་དྲི། །དཔལ་རྡོར་སེམས་ཐུགས་རྗེའི་
བདུད་རྩིས་བཀྲུས། །ལམ་གཅིག་ཆོག་བླ་མའི་རྣལ་འབྱོར་བསྒོམ། །ཚོགས་རླབས་
ཆེན་རྫོགས་བྱེད་མཎྡལ་ཕུལ། །བློ་ཤུགས་དྲག་གསོལ་མང་བཏབ་པའི་མཐར། །
དབྱངས་བདེ་ཆེན་ངང་དུ་རོ་གཅིག་བསྲེས། །གཞི་མ་དག་སྐྱེ་ཤི་བར་དོའི་ལྕགས། །
ལམ་སྐུ་ གསུམ་ གསེཪ་ འགྱུར་རྩིས་ སྦྱངས་ ཏེ། ། ལྷ་ཞི་ ཁྲོའི་ ང་ རྒྱལ་ གསལ་ སྣང་
གཉིས། །རྒྱུད་ཐ་མལ་སྣང་ཞེན་མུན་པ་སངས། ཞེས་པ་སྟེ་བོད་ཀྱི་བླ་མ་ཕལ་མོ་ཆེས།
སྐྱབས་འགྲོ་སེམས་བསྐྱེད། རྡོར་སེམས་བསྒོམ་བཟླས། བླ་མའི་རྣལ་འབྱོར། མཎྜལ་
གྱི་འཁྲིད་རྣམས་ལ་སྔོན་འགྲོ་འཁྲིད་ཆེན་བཞི་ཞེས་གལ་པོ་ཆེར་མཛད་ལ། རྗེ་བདག་
ཉིད་ཆེན་པོ་ཁས་བླངས་བའི་དམ་ཚིག་དང་སྡོམ་པ་ཚུལ་བཞིན་དུ་བསྲུང་བའི་ཁོངས་
ནས་འཁྲིད་ཆེན་བཞི་ལྷག་དང་བཅས་པ་འཐོན་ཅིང་། འཁྲིད་ཆེན་བཞིའི་ཁོངས་
ནས་དམ་སྡོམ་བསྲུང་ཚུལ་རྫོགས་པར་མི་ཐོན་པའི་ཕྱིར། འཁྲིད་ཆེན་བཞི་ལས་དམ་
སྡོམ་ཚུལ་བཞིན་དུ་བསྲུང་བ་གལ་ཆེ་བར་བཞེད་པ་ལྟར་འཐད་ལ། འོན་ཀྱང་གོང་
མའི་ཕྱག་ལེན་ཡིན་པས་འཁྲིད་ཆེན་བཞི་ཡང་ཉམས་སུ་བླང་བར་བྱ་བ་ལ་བཞི།
བསྟན་པ་ལ་འཇུག་པའི་སྒོ་སྐྱབས་འགྲོ་སེམས་བསྐྱེད་བྱེད་པ། སྡིག་སྒྲིབ་སྦྱོང་བ་རྡོར་
སེམས་སྒོམ་བཟླས། བྱིན་རླབས་འཇུག་པ་བླ་མའི་རྣལ་འབྱོར། ཚོགས་གསོག་པ་
མཎྡལ་གྱི་འཁྲིད་དོ། །དང་པོ་ནི། གནས་ཁང་བྱི་དོར། རྟེན་གསུམ་དགྲམ་པ།
མཆོད་པ་བཤམ་པ་སོགས་སྤྱི་ལྟར་བྱས་ལ། ཀུན་སློང་བཅོས་ཏེ། རང་གི་མདུན་ངོས་
ཀྱི་བར་སྣང་ལས་སེངྒེ་ཆེན་པོ་བརྒྱད་ཀྱིས་བཏེག་པའི་རིན་པོ་ཆེའི་ཁྲི་ཡངས་ཤིང་རྒྱ་ཆེ་
བའི་ཁར་དཔལ་རྡོ་རྗེ་འཇིགས་བྱེད་ལྷ་བཅུ་གསུམ་མ་རྟེན་དང་བརྟེན་པའི་དཀྱིལ་
འཁོར་ཡོངས་སུ་རྫོགས་པ། གཙོ་བའི་རྩ་ཞལ་གྱི་མཚོག་མའི་སྟེང་དུ་སེང་ཁྲི་པད་ཉིའི་
518

གདན་ལ་རྩ་བའི་བླ་མ་རྡོ་རྗེ་འཆང་ངམ་མི་བསྐྱོད་པའི་རྣམ་པ་ཅན་ཡུམ་བཅས། རྒྱུད་
ཁང་དུ་རྩ་བཤད་ཕྱོགས་མཐུན་གྱི་རྒྱུད་དང་བཅས་པའི་སྐྱབས་ཡུལ་གསལ་ལེགས་པར་
བཏབ། རང་གི་མཐའ་བསྐོར་དུ་ཕ་མ་ཉེ་འབྲེལ། དགྲ་འདྲེ་བྱུར་གསུམ་སོགས་
སེམས་ཅན་ཐམས་ཅད་ཐ་མལ་པ་སྨྲ་ཤེས་དོན་གོ་བའི་རྣམ་པ་ཅན། རང་གཞན་
ཐམས་ཅད་འཁོར་བ་སྤྱི་བྱེ་བྲག་གི་སྡུག་བསྔལ་ལ་འཇིགས་ཤིང་སྐྲག་ནས། རེ་ས་
མདུན་ན་བཞུགས་པའི་བླ་མ་དཀོན་མཆོག་གསུམ་ལས་གཞན་མེད་པར་ཡིད་ཆེས་ཀྱི་
ངེས་པ་དྲངས་ནས་རེ་ལྟོས་འཆའ་བཞིན་པར། བདག་གཞན་ཁམས་གསུམ་མ་ཚོགས་
ནམ་མཁའ་དང་མཉམ་པའི་སེམས་ཅན་ ཐམས་ ཅད་ བླ་མ་ ཁྱབ་བདག་དེ་བཞིན་
གཤེགས་པ་ཐམས་ཅད་ཀྱི་ངོ་བོ་དཔལ་གཤིན་རྗེའི་གཤེད་སངས་རྒྱས་ལ་སྐྱབས་སུ་
མཆིའོ། །གཞོམ་མེད་སྔགས་དང་ཕྱག་རྒྱའི་དེ་ཉིད་ཆོས་ལ་×། འགྱུར་མེད་རིག་པ་
འཛིན་པ་དཔའ་བོ་དང་རྣལ་འབྱོར་མའི་ཚོགས་དགེ་འདུན་ལ་྾། ཞེས་ལན་གསུམ་
བྱའོ། །དེ་ལ་ཁྱབ་བདག་ནི་རིགས་ལྔ་ཀ་ལ་ཁྱབ་པས་ན་དྲུག་པ་རྡོ་རྗེ་འཚང་ངོ་། །
དཔལ་གཤིན་རྗེའི་གཤེད་ཅེས་པའི་དཔལ་གྱི་སྐད་དོད་ཤྲཱི་ཞེས་པ་ཤྲཱི་ནི་གཉིས་མེད་ཡེ་
ཤེས་ཏེ་ཞེས་བདེ་སྟོང་གཉིས་སུ་མེད་པའི་ཡེ་ཤེས་སོ། །དེ་ཉིད་དྲང་དོན་བཞིན་ལག་
གི་རྣམ་པར་ཤར་བ་ནི་གཤིན་རྗེའི་གཤེད་དོ། །གདུལ་པའི་གཤིན་རྗེར་ཕྱི་ནང་གསང་
གསུམ་ལས། ཕྱིའི་གཤིན་རྗེ་ནི་ཆོས་རྒྱལ་ལྟ་བུ་དང༌། ནང་གི་གཤིན་རྗེ་ཉོན་མོངས་
དང་། གསང་བའི་གཤིན་རྗེ་ནི་ལས་རླུང་སྟེ་སྤྱིར་སྣང་མཆེད་ཐོབ་གསུམ་དང་ཁྱད་
པར་ཉེར་ཐོབ་ཀྱི་གཞོན་པའི་རླུང་སེམས་སོ། །དེ་རྣམས་འདུལ་བར་བྱེད་པས་ན་
གཤིན་རྗེའི་དགྲའམ་གཤེད་ཅེས་བྱ་སྟེ་བླ་མ་དང་གཙོ་བོ་སངས་རྒྱས་དཀོན་མཆོག་གོ།
ཆོས་ལ་གཞོམ་མེད་སྔགས་དང་ཕྱག་རྒྱའི་དེ་ཉིད་ཅེས་པ་ནི། རྡོ་རྗེ་ཕ་ལམ་ནི་དངོས་
པོ་གཞན་གྱིས་བཅད་པ་དང་བརྡར་བ་ལ་སོགས་པ་གཞོམ་མི་ནུས་པ་ལ་དཔེར་བྱས་ཏེ།
བདེ་སྟོང་གཉིས་སུ་མེད་པའི་ཡེ་ཤེས་ཀྱི་ཆོས་ཉིད་ཀྱང་གཞན་གྱིས་འཇོམས་པའམ་
གཞོམ་མི་ནུས་པས་ན་གཞོམ་མེད་དང༌། སྔགས་ཀྱི་སྐད་དོད་མནྡ་ཞེས་པ་ཡིད་སྐྱོབ་པ་
ལ་འཇུག་པས་ཡིད་ཐ་མལ་གྱི་སྣང་ཞེན་ནམ་གཉིས་སྣང་ལས་སྐྱོབ་པས་སོ། །ཕྱག་རྒྱ་
519

ནི་རྒྱས་འདེབས་པ་སྟེ་བདེ་སྟོང་གཉིས་མེད་ཀྱི་ཡེ་ཤེས་ཀྱིས་ཆོས་ཐམས་ཅད་ལ་ཁྱབ་
པའམ། རྒྱས་བཏབ་པས་ན་ཕྱག་རྒྱ་སྟེ་སྐྱབས་ཡུལ་རྣམས་ཀྱི་ཐུགས་རྒྱུད་ལ་མངའ་
བའི་སྤང་རྟོགས་དང༌། རྒྱུད་དབང་དུ་བཞུགས་པ་རྣམས་ཏེ་ཆོས་དཀོན་མཆོག་གོ །
དགེ་འདུན་ལ་འགྱུར་མེད་ཅེས་པ་ནི།
ལམ་འདི་ནས་ཐེག་དམན་དང་ཕར་ཕྱིན་ཐེག་
པ་སོགས་ལ་མི་འགྲོ་བས་ན་འགྱུར་མེད་དང༌།
སྔགས་ལམ་འདི་ཉིད་ཉམས་སུ་ལེན་
པས་ན་རིག་པ་འཛིན་པ། དཔའ་བོ་དང་རྣལ་འབྱོར་མའི་ཚོགས་ནི་འཁོར་གྱི་ལྷ་ཕོ་མོ་
རྣམས་ཏེ་དགེ་འདུན་དཀོན་མཆོག་གོ །དེ་ནས་སེམས་བསྐྱེད་ནི། འགྲོ་བ་འཁོར་
བར་སྐྱེ་བ་སོགས་གཤིན་རྗེའི་ཁར་ཆུད་པ་ལས་བསྒྲལ། ཕན་པ་དང་བདེ་བའི་མཆོག་
ཏུ་གྱུར་པ་དཔལ་གཤིན་རྗེའི་གཤེད་ཀྱི་གོ་འཕང་ལ་དགོད་པར་བྱ། དེའི་ཕྱིར་དུ་དེའི་
གོ་འཕང་ལ་གནས་པར་བྱའོ། །ཞེས་ལན་གསུམ་བྱ་སྟེ། འགྲོ་བ་འཁོར་བར་སྐྱེ་བའི་
སྡུག་བསྔལ་བསམ་པ་ནི་གཙོ་བོ་ཡིན་ཏེ། དེ་དྲན་པ་ན་རྒ་བ་དང་ན་བ་དང་འཆི་བའི་
སྡུག་བསྔལ་ཞར་ལ་རང་ཤུགས་ཀྱིས་དྲན་ཅིང་མཐར་འཆི་བའི་རང་བཞིན་ལས་མ་
འདས་པས་ན་གཤིན་རྗེའི་ཁར་ཆུད་པ་ཡིན་ལ། སྡུག་བསྔལ་དེ་ལས་བསྒྲལ་ནས་ཕན་
པ་གཟུགས་སྐུ་དང༌། བདེ་བ་ཆོས་སྐུ་སྟེ་ཆོས་གཟུགས་དབྱེར་མེད་ཟུང་འཇུག་གི་གོ་
འཕང་ལ་དགོད་པར་བྱ་ཞེས་པའོ། །དེ་ལྟར་སྐྱབས་སེམས་རྒྱུད་དང་འདྲེས་ངེས་ལན་
གསུམ་རེ་བྱས་ཏེ་སྐྱབས་ཡུལ་རྣམས་ལས་བདུད་རྩི་འོད་ཟེར་དང་བཅས་པ་བྱུང་ནས་
རང་གཞན་ཐམས་ཅད་ལ་ཐིམ་པས་སྡིག་སྒྲིབ་སྦྱངས། ཚོགས་རྫོགས་ཏེ་སེམས་ཅན་
ཐམས་ཅད་གཤིན་རྗེའི་གཤེད་ཡབ་ཡུམ་གྱི་སྐུར་གྱུར་ནས་རང་རང་གི་ཞིང་དུ་བྱོན་
པར་བསམ་ཞིང་། སྐྱབས་ཡུལ་རྣམས་འོད་སྔོན་པོའི་རྣམ་པར་ཞུ་ནས་རང་གི་སྨིན་
མཚམས་སུ་ཐིམ་པས་རང་ཡང་འོད་དུ་ཞུ་ནས་སྟོང་པར་སྦྱངས་ལ་ཆོས་སྐུའི་ང་རྒྱལ་
མདོར་བསྡུས་བྱའོ། །དེ་ནས་རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་
གཅིག་ཕྱག་གཉིས་གྲི་གུག་དང་ཐོད་པ་འཛིན་པ་ཡུམ་དང་བཅས་པའི་སྐུར་བཞེངས་
པར་གྱུར་པའི་སྐུ་ལས་འོད་ཟེར་འཕྲོས་སྣོད་བཅུད་ཐམས་ཅད་ཀྱི་མ་དག་པ་སྦྱངས།
སྣོད་ཐམས་ཅད་གཞལ་ཡས་ཁང་དང་བཅུད་ཐམས་ཅད་ལྷ་དང་ལྷ་མོའི་རང་བཞིན་
520

གྱི་དག་པ་རབ་འབྱམས་འབའ་ཞིག་ཏུ་གྱུར། ཅེས་སྣོད་བཅུད་སྦྱང་བསྒྱུར་དང་། ཨོཾ་
ཨཱཿཧཱུཾ་ལན་གསུམ། ངོ་བོ་ཡེ་ཤེས་ལ་རྣམ་པ་ནང་མཆོད་དང་མཆོད་རྫས་སོ་སོའི་རྣམ་
པ། བྱེད་ལས་དབང་པོ་དྲུག་གི་སྤྱོད་ཡུལ་དུ་བདེ་སྟོང་གི་ཡེ་ཤེས་ཁྱད་པར་ཅན་བསྐྱེད་
པས་ས་དང་བར་སྣང་ནམ་མཁའི་ཁྱོན་ཐམས་ཅད་གང་བའི་ ཕྱི་ནང་གསང་བའི་
མཆོད་སྤྲིན་དམ་རྫས་བསམ་གྱིས་མི་ཁྱབ་པས་གང་བར་གྱུར། ཅེས་མཆོད་རྫས་བྱིན་
གྱིས་བརླབ་བོ། །གཉིས་པ་སྡིག་སྒྲིབ་སྦྱོང་བར་བྱེད་པ་རྡོར་སེམས་བསྒོམ་བཟླས་ཀྱི་
འཁྲིད་ནི། སྔོན་ཐོག་མེད་ནས་བསགས་ཉེས་ལྟུང་དྲི། དཔལ་རྡོར་སེམས་ཐུགས་
རྗེའི་བདུད་རྩིས་བཀྲུས། ། ཞེས་པས་སྟོན་ཏེ། དེ་ནས་རང་གི་སྤྱི་བོར་པད་ཟླའི་
གདན་ལ་བླ་མ་རྡོ་རྗེ་སེམས་དཔའ་བསྐྱེད་ཆོག་སྒྲུབ་ཐབས་སུ་གསལ་བ་ལྟར་དང་།
བསྒོམ་བཟླས་ཀྱི་དམིགས་རིམ་རྒྱས་བསྡུས་ཀྱི་འཁྲིད་ཡིག་ལོགས་སུ་ཡོད་པ་ལྟར་བྱ་ལ།
འོན་ཀྱང་སྡིག་སྒྲིབ་རྣམས་དབང་པོའི་སྒོ་སོགས་ལུས་ཀྱི་ཕྱིར་ཐོན་པའི་དམིགས་པ་མི་
བྱ་བར། མུན་ཁུང་དུ་སྒྲོན་མེ་བཏེག་པ་ལྟར་གར་སོང་ཆ་མེད་དུ་དག་པར་བསམ་པ་
ནི་རྫོགས་རིམ་ཟབ་མོའི་རྟོགས་པ་དང་རྗེས་སུ་མཐུན་པའི་མན་ངག་གོ། དེ་ལྟར་
སྟོབས་བཞི་དང་ལྡན་པའི་སྒོམ་བཟླས་ཟིན་ནས་བསྡུ་བ་ན། ལུས་ནང་དུ་རྩ་སོགས་
གསལ་བཏབས་ཏེ། རྡོར་སེམས་ཀྱི་གདན་སྤྱི་བོའི་པདྨ་དབུ་མའི་ནང་བརྒྱུད་སྙིང་
གའི་རྩ་འཁོར་དང༌། ཟླ་བ་ཁམས་དཀར་དམར་ལ་ཐིམ། བླ་མ་རྡོ་རྗེ་སེམས་དཔའ་
རང་གི་རླུང་ཕྲ་མོ་དང་དབྱེར་མེད་དུ་འདྲེས་པ་སྙིང་གར་ཁམས་དཀར་དམར་གྱི་
དབུས་སུ་རྡོར་སེམས་ཡུངས་འབྲུའམ་མཚོན་གང་ཙམ་བསམ་མོ། །གསུམ་པ་བྱིན་
རླབས་འཇུག་པར་བྱེད་པ་བླ་མའི་རྣལ་འབྱོར་གྱི་འཁྲིད་ནི། ལམ་གཅིག་ཆོག་བླ་མའི་
རྣལ་འབྱོར་བསྒོམས། །ཞེས་པས་སྟོན་ཏེ། མདུན་གྱི་ནམ་མཁའ་སྣ་ཚོགས་པདྨ་དང་
ཉིམའི་དཀྱིལ་འཁོར་གྱི་གདན་ལ་ངོ་བོ་རང་གི་དྲིན་ཅན་རྩ་བའི་བླ་མ